VSA: Twee dood in nóg 'n skietvoorval | Nuus24
Las Vegas – 'n Man het Vrydagaand 'n vrou by die Excalibur-hotel in Las Vegas doodgeskiet en daarna sy eie lewe geneem.Die skietery het volgens lt. Ray Steiber om ongeveer 20:30 naby die hotel se ingang plaasgevind.Die man het volgens Steiber die vrou, wat by die hotel se ontvangs gewerk het, doodgeskiet, en toe selfmoord gepleeg. Sy lyk is op die toneel gevind.Die vrou is na 'n plaaslike hospitaal geneem, waar sy dood verklaar is.Die identiteit van die skieter en sy slagoffer is steeds nie bekend nie, en die polisie weet in dié stadium ook nie wat die verbintenis tussen die man en die vrou is nie.– Volg Nuus24 op Twitter.